Minstens 47 dood in ontploffing in China | Netwerk24
Minstens 47 mense in is China dood nadat daar 'n chemiese ontploffing by 'n fabriek in die ooste van die land was.
Sowat 90 mense is ernstig beseer.
Dié ontploffing het Donderdag plaasgevind nadat daar aanvanklik 'n brand by 'n fabriek was wat kunsmis vervaardig. Die brand is eers Vrydag onder beheer gebring.
Die ontploffing in China. Foto: Reuters
Minstens 640 mense is beseer en na 16 hospitale vir behandeling geneem.
Die brand by die fabriek het glo na nabygeleë geboue versprei wat ook 'n kleuterskool insluit. Talle kinders is ook in die ontploffing beseer.
Reddingwerkers is op die toneel om 'n brand in China te blus nadat daar 'n brand en ontploffing by 'n fabriek was. Foto: Reuters
* In 'n onverwante voorval is minstens ses mense Vrydag dood en sewe beseer nadat 'n man met sy motor in 'n skare mense in die Hubei-provinsie ingeploeg het.
Die polisie het die bestuurder op die toneel doodgeskiet, berig, Channel News Asia. – Reuters
Meer oor: China | Brand | Fabriek | Ontploffing